open-index/open-wikipedia-markdown huggingface dataset:
Mangaung Metropolitaanse Munisipaliteit

Die **Mangaung Metropolitaanse Munisipaliteit** is een van die agt metropolitaanse munisipaliteite in Suid-Afrika.

## Politiek 
### Verkiesingsuitslae 
Verkiesingsuitslae vir die munisipaliteit in die Suid-Afrikaanse munisipale verkiesing van 2011.

## Verwysings
Die Berg

**Die Berg** is die hoogste bergpiek (2&nbsp;331&nbsp;m) in Mpumalanga, Suid-Afrika. Hierdie piek is in die Steenkampsberge, suidwes van Lydenburg.

Koördinate; 

## Sien ook 
* Lys van Bergpieke in Suid-Afrika

## Verwysings
Theewaterskloof Plaaslike Munisipaliteit

Die **Theewaterskloof Plaaslike Munisipaliteit** is een van die plaaslike munisipaliteite in die Overberg-distriksmunisipaliteit in die Wes-Kaap, Suid-Afrika.

## Bestuur 
Theewaterskloof Munisipaliteit is in 12 kiesafdelings verdeel en word deur 'n 23-lid raad bestuur.

## Nedersettings 
Nedersettings in die munisipaliteit:
* Botrivier
* Caledon (setel)
* Dennehof
* Elgin (Koffiekraal)
* Genadendal
* Grabouw
* Greyton
* Riviersonderend
* Tesselaarsdal
* Villiersdorp
Valkenburg aan de Geul

**Valkenburg aan de Geul** (Limburgs: *Valkeberg aan de Geul*) is 'n munisipaliteit in die Nederlandse provinsie Limburg. Die munisipale gebied het sowat 17&nbsp;000 inwoners (2012) en 'n oppervlakte van 37&nbsp;km².

## Plekke 
Plekke in die munisipale gebied van Valkenburg aan de Geul:
Berg, Broekhem, Emmaberg, Engwegen, Geulhem, Heek, Heerstraat, Houthem, IJzeren, Keutenberg, Oud-Valkenburg, Schin op Geul, Schoonbron, Sibbe, Sint Gerlach, Strabeek, Strucht, Terblijt, Valkenburg, Vilt, Vroenhof en Walem.

## Eksterne skakels 
*  Die amptelike webwerf van die munisipaliteit
*
Overstrand Plaaslike Munisipaliteit

duimnael|regs|300px|Die Anglikaanse St. Patrick-kerk op Hermanus.
Die **Overstrand Plaaslike Munisipaliteit** is een van die plaaslike munisipaliteite in die Overberg-distrik in die Wes-Kaap, Suid-Afrika.

## Nedersettings 
Die Overstrand bestaan uit die volgende dorpe:
*Baardskeerdersbos
*Bettysbaai
*Die Kelders
*Fisherhaven
*Franskraalstrand
*Gansbaai 
*Hawston
*Hermanus (setel)
*Kleinbaai
*Kleinmond
*Mount Pleasant
*Onrusrivier
*Pearly Beach
*Pringlebaai
*Rooiels
*Sandbaai
*Stanford
*Van Dyksbaai
*Vermont
*Viljoenshof
*Voëlklip
*Zwelihle
Teutone

[duimnael|regs|250px|Die migrasies van die Teutone en die Kimbers[Lêer:Battle icon gladii red.svg|15px Kimbriese en Teutoonse neerlae15px Kimbriese en Teutoonse seges.]]
[duimnael|regs|250px|"Die Teutoonse vroue verdedig die [Wafort", (1882) deur Heinrich Leutemann.]]
[duimnael|regs|250px|Die Romeinse Ryk onder [Hadrianus (regeer 117-138 n.C.), met die ligging van die Germaanse stam Teutone aangedui, in hul oorspronklike tuiste in die noorde van die Jutland-skiereiland]]
Die **Teutone** (van Proto-Germaans **Þeudanōz*) word genoem as 'n Germaanse stam deur Griekse en Romeinse skrywers, veral Strabo en Marcus Velleius Paterculus, en dan meestal in noue verband met die Kimbers, wat dalk Galliërs of Germane was. Volgens Ptolemeus se kaart het hulle in Jutland gewoon, in ooreenstemming met Pomponius Mela, wat hulle in Skandinawië (Codanonia) geplaas het.  Sekere geleerdes het voorgestel dat hulle hul naam verleen het aan die streek Thy (Ou Noors: *Thiuthæ sysæl*) in Noord-Denemarke.

Reeds voor 100 v.C. het vele Teutone, soos ook die Kimbers, suid- en weswaarts migreer na die Donauvallei, waar hulle met die uitbreidende Romeinse Republiek in aanraking gekom het. Tydens die laat 2de eeu v.C. het die Teutone en Kimbers volgens verslae weswaarts deur Gallië getrek, en Romeinse Italië aangeval. Ná beslissende seges oor die Romeine by die Slag van Noreia en van Arausio het die Kimbers en Teutone van mekaar geskei, waarna hulle in onderskeidelik 102 v.C. en 101 v.C. deur Gaius Marius verslaan is. Dit het 'n einde gebring aan die Kimbriese Oorlog. Die Teutone het hul neerlaag gely by die Slag van Aquae Sextiae, naby die hedendaagse Aix-en-Provence, en hul koning, Teutobod, is gevange geneem.

Die term "Teutoons" is soms gebruik as 'n omvattende verwysing na die Germaanse volke.

## Massaselfmoord van Teutoonse vroue in die aangesig van slawerny 
Tydens die laat 2de eeu v.C. het die Teutone volgens verslae saam met hul bure, die Kimbers, 'n suidwaartse trektog deur Gallië onderneem en Romeinse Italië aangeval. Ná verskeie seges vir die invallende magte, is die Kimbers en Teutone in 102 v.C. verslaan deur Gaius Marius by die Slag van Aquae Sextiae naby die hedendaagse Aix-en-Provence, en hul koning, Teutobod, is gevange geneem. Die gevange vroue het 'n massaselfmoord uitgevoer, wat in Romeinse legendes as Germaanse heroïsme opgeneem is: Volgens die voorwaardes van die oorgawe sou 300 van hul getroude vroue aan die Romeine oorgelewer word. Toe die Teutoonse gades van hierdie bepaling verneem, het hulle eers die konsul gesmeek om afgesonder te word vir diens in die tempels van Ceres en Venus. Toe hulle versoek misluk en hulle weggeneem word, het hulle eers hul kinders om die lewe gebring en is hulle die volgende dag almal dood aangetref in mekaar se arms nadat hulle mekaar in die nag verwurg het.

## Verwysings
## Bron 
* Fick, August, Alf Torp en Hjalmar Falk: *Vergleichendes Wörterbuch der Indogermanischen Sprachen*. Deel 3, Wortschatz der Germanischen Spracheinheit. 4de oplaag (Göttingen: Vandenhoeck en Ruprecht), 1909.
Sic

***Sic*** ("so", "net so"; in vol: *sic erat scriptum*, "so is dit geskryf") is 'n bywoord van Latynse oorsprong wat gebruik word om 'n woordelikse aanhaling aan te dui. Dit word meestal gebruik in sitate om aan te dui dat die oorspronklike outeur dit self so gestel het.

Wanneer *sic* gebruik word, moet geen uitroepteken, dit wil sê "sic!", gebruik word nie.

## Voorbeelde 
* Kyk na die artikel oor Die Melktert Kommissie. Die artikel begin met "Die Melktert Kommissie (*sic*)...". Hiermee word aangedui dat "Die Melktertkommissie" vas geskryf moet word, maar dat die losgeskrewe naam direk aangehaal word.
* Die Afrikaanse rolprent *Die Prince van Pretoria*, "prins" is in Engels, maar die rolprent is onder die titel so vrygestel.
**Babalas* is 'n Afrikaanse rolprent, maar die regte spelling vir die olikheid na alkoholgebruik is babelas.
* Volksraad Verkiesing Kommissie: die organisasie se amptelike naam word los geskryf (soos in Engels), maar in Afrikaans sou die grammaties korrekte weergawe *Volksraadverkiesingkommissie* wees.

## Verwysing
Renosterberg Plaaslike Munisipaliteit

Die **Renosterberg Plaaslike Munisipaliteit** is een van die plaaslike munisipaliteite in die Pixley ka Seme-distriksmunisipaliteit in die Noord-Kaap, Suid-Afrika.

## Uitslag van munisipale verkiesings 
## Nedersettings 
Nedersettings in die munisipaliteit:
*Petrusville (setel)
*Philipstown
*Phillipsvale
*Thembinkosi
*Vanderkloof
Ngquza Hill Plaaslike Munisipaliteit

Die **Ngquza Hill Plaaslike Munisipaliteit** (voorheen bekend as **Qaukeni Plaaslike Munisipaliteit**) is een van die plaaslike munisipaliteite in die O.R. Tambo-distriksmunisipaliteit in die Oos-Kaap, Suid-Afrika.

## Nedersettings 
Nedersettings in die munisipaliteit:
* Flagstaff (setel)
* Lusikisiki
Umsobomvu Plaaslike Munisipaliteit

Die **Umsobomvu Plaaslike Munisipaliteit** (voorheen bekend as *Towerberg Plaaslike Munisipaliteit*) is een van die plaaslike munisipaliteite in die Pixley ka Seme-distriksmunisipaliteit in die Noord-Kaap, Suid-Afrika. Die setel van die munisipaliteit is in Colesberg. Die meeste inwoners in die munisipale gebied is Xhosasprekend, gevolg deur Afrikaans.

## Nedersettings 
Nedersettings in die munisipaliteit:
* Colesberg (setel)
* Eurekaville
* Kuyasa
* Kwazamwxolo
* Lowreyville
* Norvalspont
* Noupoort

## Politiek 
Die munisipale raad bestaan ​​uit tien lede verkies deur gemengde lid-proporsionele verteenwoordiging. Vyf raadslede word deur eerste-oor-die-wenstreep stemmery verkies in vyf wyke, terwyl die oorblywende vyf verkies word uit partylyste, sodat die totale aantal van die party-verteenwoordigers eweredig is aan die aantal stemme ontvang. Sedert die verkiesing van 18 Mei 2011 het die African National Congress (ANC) 'n meerderheid van sewe setels in die raad.
Hantam Plaaslike Munisipaliteit

Die **Hantam Plaaslike Munisipaliteit** is een van die plaaslike munisipaliteite in die Namakwa-distriksmunisipaliteit in die Noord-Kaap, Suid-Afrika.

## Setels
Richtersveld Plaaslike Munisipaliteit

Die **Richtersveld Plaaslike Munisipaliteit** is een van die plaaslike munisipaliteite in die Namakwa-distriksmunisipaliteit in die Noord-Kaap, Suid-Afrika.

## Plekke in die munisipaliteit 
* Alexanderbaai
* Eksteenfontein
* Kuboes
* Lekkersing
* McDougallsbaai
* Port Nolloth (setel)
* Sanddrif

## Sien ook 
* Richtersveld
Emthanjeni Plaaslike Munisipaliteit

Die **Emthanjeni Plaaslike Munisipaliteit** is een van die plaaslike munisipaliteite in die Pixley ka Seme-distriksmunisipaliteit in die Noord-Kaap, Suid-Afrika.

## Nedersettings 
*Barcelona
*Britstown
*De Aar (setel)
*Hanover
*Happy Valley
*Kareenville
*Leeuwenhof
*Louisville
*Mziwabantu
*New Bright
*Nompumelelo
*Nonzwakazi
*Proteaville
*Rantsig
*Sunrise
*Waterdale
Victor Khanye Plaaslike Munisipaliteit

Die **Victor Khanye Plaaslike Munisipaliteit** (voorheen bekend as die **Delmas Plaaslike Munisipaliteit**) is een van die plaaslike munisipaliteite in die Nkangala-distriksmunisipaliteit in Mpumalanga, Suid-Afrika.

## Nedersettings 
Nedersettings in die munisipaliteit sluit in:
* Delmas (setel)
* Eloff
* Sundra
Thembisile Hani Plaaslike Munisipaliteit

Die **Thembisile Hani Plaaslike Munisipaliteit** is een van die Plaaslike Munisipaliteite in die Nkangala-distriksmunisipaliteit in Mpumalanga, Suid-Afrika. Dit is die tweede grootste plaaslike munisipaliteit in die voorgenoemde distrik en is na die anti-apartheidsaktivis Chris Hani vernoem.

Doelwitte van die munisipaliteit is onder meer verbeterde watervoorsiening. Hiervoor is infrastruktuurprojekte soos die Loskopstreeks-grootmaatwatervoorsieningskema, in kombinasie met die die Mathysensloop-aanvullingpompstasie, van stapel gestuur. Benewens grootmaat watervoorsiening, word die sleuteldoelwitte gesien as onderhoud van paaie en stormwater, omgewingsbestuur, finansiële lewensvatbaarheid en sosio-ekonomiese ontwikkeling. Die munisipaliteit het finansiële veerkragtigheid tydens die Covid-19-pandemie getoon.

Die plaaslike ekonomie word deur landbou, mynbou en vervaardiging ondersteun.

## Nedersettings 
Nedersettings in die munisipaliteit sluit in:
* Kwaggafontein
* KwaMhlanga
* Tweefontein
Midvaal Plaaslike Munisipaliteit

Die **Midvaal  Plaaslike Munisipaliteit** is een van die plaaslike munisipaliteite in die Sedibeng-distriksmunisipaliteit in Gauteng, Suid-Afrika.

## Nedersettings 
Nedersettings in die munisipaliteit:
* De Deur / Walkerville
* Eikenhof
* Henley-on-Klip
* Meyerton
* Randvaal
* Suikerbosrand-natuurreservaat
* Vaal Marina

## Setels
Swellendam Plaaslike Munisipaliteit

Die **Swellendam Plaaslike Munisipaliteit** is een van die plaaslike munisipaliteite in die Overberg-distriksmunisipaliteit in die Wes-Kaap, Suid-Afrika. Teen 2011 het dit 'n bevolking van 35 916 gehad. Die munisipaliteit kode is WC034.

## Geografie 
Die munisipaliteit beslaan 'n gebied van 3 835 vierkante kilometer (1 481 vk myl) rondom die laer Breederiviervallei, vanaf die samevloeiing van die samevloeiing van die Breederivier en Sonderendrivier stroomaf tot by die Breederiviermond aan die Indiese Oseaan. Dit strek ook weswaarts teen die Sonderendrivier op en noordwaarts oor die Langeberge tot in die Klein-Karoo rondom die Warmwaterberge. Die munisipaliteit grens aan die Kaap Agulhas-munisipaliteit in die suide, die Theewaterskloof-munisipaliteit in die weste, die Langeberg-munisipaliteit in die noordweste, die Kannaland-munisipaliteit in die noordooste en die Hessequa-munisipaliteit in die ooste.

Die hoofdorp en munisipale hoofkwartier is Swellendam, wat teen 2011 'n bevolking van 17&nbsp;537 gehad het. Suurbraak (2 252 inwoners) is oos van Swellendam geleë aan die suidelike punt van Tradouwpas wat deur die Langeberge sny, terwyl Barrydale (4 156 inwoners) aan die ander kant van die pas op die rand van die Klein-Karoo is. Buffeljagsrivier (1 439 inwoners) is suidoos van Swellendam aan die gelyknamige rivier geleë. Malgas is geleë by 'n pontonveerboot op die Breederivier, die laaste kruising oor die rivier voor dit die see bereik. Infanta is aan die monding van die rivier op sy suidelike oewer geleë.

## Nedersettings 
Nedersettings in die munisipaliteit:
* Barrydale
* Buffeljagsrivier
* Infanta
* Malgas
* Swellendam (setel)
* Suurbraak
* Stormsvlei
Emalahleni Plaaslike Munisipaliteit, Mpumalanga

Die **Emalahleni Plaaslike Munisipaliteit** is een van die plaaslike munisipaliteite in die Nkangala-distriksmunisipaliteit in Mpumalanga, Suid-Afrika.

## Nedersettings 
duimnael|links|300px|Emalahleni vanuit die lug.

Nedersettings in die munisipaliteit:
* Ga-Nala
* Kriel
* Ogies
* Phola
* Rietspruit
* Thubelihle
* Van Dyksdrift
* Wilge
* Witbank (amptelik eMalahleni)
Wesrand-distriksmunisipaliteit

Die **Wesrand-distriksmunisipaliteit** is een van die 2 distriksmunisipaliteite in Gauteng. Die setel van die munisipaliteit is in Randfontein. Die meeste inwoners van die munisipale gebied is Tswanasprekend. Die munisipaliteit se kode is DC48.

## Geografie 
### Bure 
Die munisipaliteit word begrens deur:
* Bojanala Platinum (DC37) in die noorde
* Stad Tshwane (TSH) in die noordooste
* Stad Johannesburg (JHB) in die ooste
* Sedibeng (DC42) in die suidooste
* Dr. Kenneth Kaunda (DC40) in die suidweste

### Plaaslike munisipaliteite 
Die munisipaliteit (het) bestaan uit die volgende plaaslike munisipaliteite:

## Demografie 
Die volgende statistiek is van die sensus in 2001.
 

### Geslag 
### Etniese groepering 
### Ouderdom 
## Politiek 
### Verkiesingsuitslae 
Verkiesingsuitslae vir die munisipaliteit in die Suid-Afrikaanse algemene verkiesing van 2004.
* Bevolking 18 en ouer: 535 436 [71.95% van die totale bevolking] 
* Totale stemme: 267 225 [35.91% van die totale bevolking] 
* Stempersentasie: 49.91% van die persentasie van die stemgeregtigdes

## Verwysings 
* Wesrand-dm webblad 
* Munisipale Afbakeningsraad
* StatsSA sensus 2001 blad 
* OVK 2004 verkiesingsuitslae
Sneeuberg

Die **Sneeuberg** is die hoogste piek in die Sederberg, Wes-Kaap en is 2 028&nbsp;m hoog. Hierdie piek moet nie verwar word met die Sneeuberge wat 'n bergreeks in die Oos-Kaap is nie.

## Sien ook 
Lys van Bergpieke in Suid-Afrika

## Verwysings
Wolseley

[duimnael|'n Blokhuis op Wolseley wat in 1901 durende die [Anglo-Boereoorlog gebou is.]]

**Wolseley** is 'n dorp in die Kaapse Wynland-distriksmunisipaliteit van die Wes-Kaap, Suid-Afrika. Die dorp is 15&nbsp;km suid van Tulbagh. 

## Geskiedenis 
Wolseley is in 1875 op die plaas Goedgevonden gestig en na sir Garnet Wolseley, aangewese goewerneur van Natal en opperbevelvoerder van die Britse magte, vernoem. Die spoorlyn vanaf Kaapstad het Wolseley in 1876 bereik en die taklyn na Ceres is in 1876 voltooi.

Wolseley is in 1955 tot munisipaliteit geproklameer.

## Wapen 
Wolseley se munisipale raad het in 1955 'n wapen aangeneem en by die Kaapse Provinsiale Administrasie geregistreer : ''In rooi, 'n silwer paal belaai met 'n tros blou druiwe, in die skildhoof en skildvoet groen geblaar, aan weerskante vergesel van 'n besant; 'n groen golwende skildhoof''. Die helmteken was 'n swart wolfskop uitkomend uit 'n goue muurkroon, en die wapenspreuk was "Viridis et fructifera". Ivan Mitford-Barberton het die wapen ontwerp.

Die wapen is in 1996 gewysig deur die skildhoof van groen na blou te verander en met drie silwer waterdruppels te belaai, en toe by die Buro vir Heraldiek geregistreer.

## Omgewing 
Sagtevrugteboerdery word in die omgewing bedryf terwyl suiwel, bees- en skaapsboerdery ook beoefen word. Die eerste wolwassery in die land is by Wolseley gebou, en in 1936 is 'n aanleg vir die verpakking van vrugte gebou. Die dorp is ook beskadig in die aardbewing van 29 September 1969 wat Tulbagh getref het.

## Sien ook 
* Lys van dorpe in Suid-Afrika

## Bronne 
* Op Pad in Suid-Afrika. B.P.J. Erasmus 1995. 
* Padlangs deur Suid-Afrika. 2009. 

## Verwysings
Steekproefruimte

In die waarskynlikheidsleer is die **steekproefruimte** of **uitkomsruimte**, wat gewoonlike met *S*, Ω, or *U* (vir "Universum") aangedui word, van 'n toevalseksperiment of lukrake probeerslag die versameling van alle moontlike uitkomstes. Byvoorbeeld, indien die eksperiment 'n muntstuk wat gegooi word is, is die steekproefruimte {kop, stert}. In die geval van 'n enkele ses-sydige dobbelsteen, is die steekproefruimte {1, 2, 3, 4, 5, 6}.

Vir sekere tipes eksperimente kan daar twee of meer moontlike steekproefruimtes wees. Ter voorbeeld, wanneer 'n kaart van 'n standaard pak van 52 speelkaarte getrek word, is die een moontlike steekproefruimte die rang (As tot Koning), terwyl die ander een die soort (klawers, diamante, harte, skoppe) kan wees. 'n Volledige beskrywing van uitkomstes sal egter beide die denominasie (rang) en die soort aandui, en 'n steekproefruimte wat elke individuele kaart beskryf kan uitgebeeld word as die Cartesiese produk van die twee steekproefruimtes hierbo genoem.

In 'n elementêre benadering tot waarskynlikheid, word enige deelversameling (in Engels *subset*) van die steekproefruimte 'n gebeurtenis genoem. Hierdie benadering gee egter probleme wanneer die steekproefruimte oneindig is, sodat 'n meer presiese definisie van 'n gebeurtenis noodwendig is. Onder hierdie definisie word slegs meetbare deelversamelings van die steekproefruimte as gebeurtenisse beskou. 
Hierdie is egter slegs van teoretiese belang, aangesien die σ-algebra altyd gedefinieer kan word om alle deelversamelings van toepaslike belang te bevat.

## Sien ook 
*Stogastiese veranderlike
*Stogastiese proses

## Verwysings
Govan Mbeki Plaaslike Munisipaliteit

Die **Govan Mbeki Plaaslike Munisipaliteit** is een van die plaaslike munisipaliteite in die Gert Sibande-distriksmunisipaliteit in Mpumalanga, Suid-Afrika.

Die munisipaliteit is na die Suid-Afrikaanse politikus Govan Mbeki vernoem.

## Nedersettings 
Nedersettings in die munisipaliteit:
* Bethal
* Charl Cilliers
* Embalenhle
* Emzinoni
* Evander
* Leandra
* Lebohang
* Kinross
* Secunda
* Trichardt
Carola Schouten

**Cornelia Johanna (Carola) Schouten** (gebore 6 Oktober 1977 in 's-Hertogenbosch) is 'n Nederlandse politikus wat aan die ChristenUnie-party behoort. 

Sedert 10 Oktober 2024 is sy die burgemeester van Rotterdam.

Schouten het bedryfskunde aan die Erasmus Universiteit Rotterdam gestudeer en by die Nederlandse Ministerie vir Sosiale Sake en Werkgeleenthede, asook vir die ChristenUnie se Tweede Kamer-groep gewerk. 

Van Mei 2011 tot Oktober 2017 was sy 'n lid van die Tweede Kamer gewees, waar sy haar met huisvesting, finansies, pensioene en hoër onderwys besig gehou het. Van Oktober 2017 tot Januarie 2022 was sy die minister van Landbou, Natuur en Voedselkwaliteit, asook die derde adjunk-premier in die Rutte III-kabinet gewees.

Van Maart 2021 tot Januarie 2022 was sy opnuut 'n lid van die Tweede Kamer gewees. Van Januarie 2022 tot Julie 2024 was sy die minister vir Armoedebeleid, Deelname en Pensioene en weer eens die derde adjunk-premier in die Rutte IV-kabinet gewees.

Schouten is afkomstig uit die Land van Heusden en Altena, waar sy in die dorpies Waardhuizen en Giessen grootgeword het. Teenswoordig is sy in Rotterdam woonagtig. Sy is nie getroud nie en het een kind. Kerklik behoort sy tot die Nederlandse Gereformeerde Kerke.

## Verwysings 
## Bronne 
* Drs. C.J. (Carola) Schouten, Parlement.com

## Eksterne skakels 
* Carola Schouten, Rijksoverheid
Maletswai Plaaslike Munisipaliteit

*In Augustus 2016 saamgesmelt met Gariep as **Walter Sisulu Plaaslike Munisipaliteit***

Die **Maletswai Plaaslike Munisipaliteit** is 'n ontbinde plaaslike munisipaliteit in die Joe Gqabi-distriksmunisipaliteit in die Oos-Kaap, Suid-Afrika. Dit het met Gariep Plaaslike Munisipaliteit saamgesmelt na 3 Augustus 2016, om die nuwe Walter Sisulu Plaaslike Munisipaliteit te vorm.

## Nedersettings 
Nedersettings in die munisipaliteit:
* Aliwal-Noord (setel)
* Dukathole (woonbuurt van Aliwal-Noord)
* Floukraal
* Hilton (woonbuurt van Aliwal-Noord)
* Joe Gqabi (woonbuurt van Aliwal-Noord)
* Masekhane (woonbuurt van Jamestown)
* Jamestown
* Vineyard
* Witkop

## Bure 
Die **Maletswai Plaaslike Munisipaliteit** se bure in die Joe Gqabi-distriksmunisipaliteit was:
* Gariep Plaaslike Munisipaliteit aan die westekant en
* Senqu Plaaslike Munisipaliteit aan die oostekant. 

Ten suide in Chris Hani-distriksmunisipaliteit was:
* Lukhanji (Queenstown) en
* Inkwanca (‎Molteno)

Aan die Vrystaat-kant is Mohokare Plaaslike Munisipaliteit in die Xhariep-distriksmunisipaliteit geleë.
Giessen

**Giessen** is 'n dorpie in die munisipaliteit Altena in die Nederlandse provinsie Noord-Brabant, en is in die streek van die Land van Heusden en Altena geleë. Die nedersetting het 1&nbsp;645 inwoners (2021).

Giessen dateer terug tot die Middeleeue en had in die 11de eeu reeds 'n kerkgebou gehad. Tot 1973 was die plek 'n selfstandige munisipaliteit gewees. Sedertdien het die dorpie deel uitgemaak van die munisipale gebied van Woudrichem. Sedert 2019 maak Giessen deel uit van die nuwe munisipaliteit Altena.

Giessen lê links van die Afgedamde Maas-rivier, 'n sytak van die Maas-rivier.

Die groot groentefirma *Hak* het in die 1920's in hierdie dorpie begin.

## Bekende inwoners 
* Carola Schouten (1977), politikus

## Bronne 
* Nederlandstalige Wikipedia

## Eksterne skakels
Komeet Elenin

Die komeet **C/2010 X1** (Elenin) is op 10 Desember 2010 deur die Russiese amateur-sterrekundige Leonid Elenin ontdek. Hy neem die komeet tydens vier opnames waar met behulp van 'n 45 sentimeter-teleskoop van die observatorium *International Scientific Optical Network* in Mayhill, Nieu-Meksiko. By die ontdekking het die komeet 'n sigbare helderheid ("magnitude") van 19.5 tot 19.6 gehad. Die komeet sal ongeveer September 2011 tussen die son en aarde inbeweeg waarna dit weer ons sonnestelsel sal verlaat.

Daar word wyd op die Internet oor die "koms" van die komeet en die invloed daarvan op die aarde gespekuleer. Volgens berugte sou Minister Anatoliy Serdyukov van die Russiese Ministerie van Verdediging aandring op meer geld vir die bou van 5000 ekstra ondergrondse bomkelders om beskerming daarteen te bied.

## Verwysings 
## Eksterne skakels 
*  So-So Prospects for Comet Elenin, Sky & Telescope
Rhodes (dubbelsinnig)

Die term **Rhodes** kan moontlik na een die volgende verwys:

* **Cecil John Rhodes**, 'n Britse imperialis en stigter van die staat Rhodesia.
* Die **Rhodes-universiteit** in Grahamstad, Suid-Afrika.
* Die dorpie **Rhodes** in die Oos-Kaapprovinsie, Suid-Afrika.
Astronomiese eenheid

'n **Astronomiese eenheid** (AE, Engels: *AU*) is die gemiddelde afstand tussen die Aarde en die Son. Een astronomiese eenheid is gelyk aan sowat 150&nbsp;miljoen kilometer. Die mees onlangse meting gee die presiese waarde as: 149&nbsp;597&nbsp;870,691&nbsp;km. Hierdie maat word in sterrekunde gebruik om afstande in die ruimte aan te dui.

## Voorbeelde 
* Pluto is 39,5 AE van die Son af.
* Jupiter is 5,2 AE van die Son af.
* Die maan is 0,0026 AE van die Aarde af

## Berekeninge 
* 1 AE = 149&nbsp;597&nbsp;870,691 kilometer
* 1 AE = 8,317 ligminute
* 1 AE = 499 ligsekondes
* 1 ligjaar = 63 241 AE
* 1 parsek = 206 265 AE
* 1 parsek = 3,262 ligjare

## Verwysings
Naudésnekpas

:*Hierdie pas moet nie met die **Naudespas** op die N9 noordoos van Graaff-Reinet verwar word nie.*

Die **Naudésnekpas**  (soms *Naudesnek*) is 'n bergpas in die Oos-Kaap. Dit is die tweede hoogste voertuigpas (2 587&nbsp;m) in Suid-Afrika. Dit dra die R396-gruispad oor die Drakensberg en verbind Rhodes met Maclear. Die pad is tussen 1890 en 1911 gebou. Daar is twee pieke wat die omgewing oorheers, Cairntoul (2826&nbsp;m) en Ben Macdhui (3001&nbsp;m). Dit het 'n maksimum helling van 1:11 en 'n gemiddeld van 1:16.

Voordat motoriste hierdie pas aanpak, moet plaaslike raad oor die pad se toestand en die weer ingewin word. Dit word verkieslik met 'n 4x4 voertuig bestyg, indien vanaf Maclear of Mount Fletcher af begin word, behoort Rhodes as 'n middag- of oornagstilhou benut te word. Ongeveer 4½ ure moet opsy gesit word (selfs meer as die weer swaar is) aangesien daar heelwat skerp draaie is en los gruis en klippe op die pad die vordering kan bemoeilik.

## Sien ook 
* Lys van bergpasse in Suid-Afrika

## Verwysings
Msukaligwa Plaaslike Munisipaliteit

Die **Msukaligwa Plaaslike Munisipaliteit** is een van die plaaslike munisipaliteite in die Gert Sibande-distriksmunisipaliteit in Mpumalanga, Suid-Afrika.

## Nedersettings 
Nedersettings in die munisipaliteit:
* Breyten
* Chrissiesmeer
* Davel
* Ermelo
* Lothair
* Sheepmoor
Pringlebaai

duimnael|links|'n Uitsig oor Pringlebaai
**Pringlebaai** is 'n vakansiedorpie aan die oostekant van die ingang na Valsbaai, Wes-Kaap, Suid-Afrika. Die dorpie is regoor Kaappunt wat aan die ander kant van Valsbaai is. Die R44-hoofpad (Clarence-rylaan) volg die kuslyn van Valsbaai vanaf Strand, gaan deur Rooiels, dan Pringlebaai, swaai oos, gaan verby Hangklip na Bettysbaai.

## Sien ook 
* Lys van dorpe in Suid-Afrika

## Bron 
* Op Pad in Suid-Afrika. B.P.J. Erasmus. 1995 

## Verwysings 
## Eksterne skakels 
*
Gemert-Bakel

**Gemert-Bakel** is 'n munisipaliteit in die Nederlandse provinsie Noord-Brabant, wat aan die provinsie Limburg grens en in die streek van Die Peel lê. Die munisipale gebied het sowat 29&nbsp;000 inwoners (2012) en 'n oppervlakte van 123&nbsp;km². Gemert is die administratiewe setel van die munisipaliteit.

## Plekke 
Plekke in die munisipale gebied van Gemert-Bakel:
Bakel, Boekent, De Klef, De Mortel, De Rips, Elsendorp, Esdonk, Gemert, Grotel, Handel, Kaweide, Koks, Milheeze, Milschot, Overschot, Pandelaar, Schutsboom, Tereyken en Vossenberg.

## Eksterne skakels 
*  Die amptelike webwerf van die munisipaliteit
Robinsonpas

**Robinsonpas** is ‘n pas op die R328-streekroete oor die Outeniquaberge tussen Oudtshoorn in die Klein-Karoo en Mosselbaai aan die kus. Die hoogste punt op 859&nbsp;m is 45&nbsp;km van Oudtshoorn. ‘n Maksimum-helling van 1:14 word bereik.

Weens ‘n gebrek aan ervaring het die Afdelingsraad van Mosselbaai in 1866 hul eie pogings om by Ruiterbos ‘n pas oor die Outeniquas te bou laat vaar. In Februarie 1867 het Thomas Bain en ‘n span gevangenes die werk van die Afdelingsraad voortgesit, verbeter en die roete op die suidelike helling aangepas. Die pad is met 8&nbsp;km verleng om aan die noordekant by die pad via die Attakwaskloof aan te sluit. Op 4 Junie 1869 is die nuwe pad en pas geopen en vernoem na die inspekteur van openbare werke in die Kaapkolonie, M.R. Robinson. Tussen 1958 en 1962 is die pas aansienlik verbeter en die oppervlakte geteer. Op die suidelike helling is by Bain se roete gehou, maar aan die Klein-Karoo-kant is die pad so verlê dat die afstand na Oudtshoorn aansienlik verkort is.
duimnael|links|300px|Ligging van Robinsonpas

## Sien ook 
* Hagelkraal
* Lys van bergpasse in Suid-Afrika

## Bibliografie 
* Erasmus, B.P.J.: Op Pad in Suid-Afrika. Jeppestown: Ball, 2010. 
* Ross, Graham: The romance of Cape mountain passes. Kaapstad: Sunbird, 2011. 
* *Standard Encyclopaedia of Southern Africa*, deel 9. Kaapstad: Nasou, 1973.
Bettysbaai

duimnael|280px|Bettysbaai.
**Bettysbaai** is 'n vakansiedorp aan die Atlantiese Oseaan in die Wes-Kaap, Suid-Afrika. Die dorpie strek ongeveer 12&nbsp;km langs die kuslyn. Bettysbaai is vernoem na die dogter van Arthur Youlden wat saam met ander besigheidsmanne gedurende die 1930's die ontwikkeling van Bettysbaai begin het.
Die R44 provinsiale pad gaan deur Bettysbaai.

## Sien ook 
* Lys van dorpe in Suid-Afrika
* Harold Porter Botaniese Tuin

## Bronnelys 
* 

## Verwysings
Buffalo City Metropolitaanse Munisipaliteit

Die **Buffalo City Metropolitaanse Munisipaliteit** is een van die agt metropolitaanse munisipaliteite in Suid-Afrika.

## Nedersettings in die munisipaliteit 
Tydens die sensus van 2011 is die munisipaliteit in die volgende nedersettings verdeel:

Nota: *Slegs die digsbevolkte gebiede word aangedui*

## Hospitale 
Die ondergenoemde hospitale word in die munisipale gebied aangetref:
*Beacon Bay Hospitaal 
*Bhisho Hospitaal
*Cecilia Makiwane Hospitaal (Mdantsane)
*Duncan Village Daghospitaal
*Frere Hospitaal
*Fort Grey TB Hospitaal
*Grey Provinsiale Hospitaal (King William's Town)
*Grey Monument Privaatkliniek (King William's Town)
*Mount Coke Hospitaal (vervang met Bhisho Hospitaal in Desember 1991)
*Nkqubela TB Hospitaal (Mdantsane)
*Oos-Londen Privaathospitaal
*St Dominic’s Hospitaal
*St James Hospitaal
*St Marks Kliniek

## Susterstede 
* Gävle  
* Leiden  
* Milwaukee County 

## Verwysings
Rooiels, Wes-Kaap

[duimnael|links|Klein-Hangklip aan die oostekant van [Valsbaai, soos uit Rooiels gesien]]
**Rooiels** is 'n vakansieplek aan die oostekant van Valsbaai, Wes-Kaap, Suid-Afrika. Dit is in Junie 1948 tot dorp verklaar en is 5&nbsp;km noord van Pringlebaai geleë. Die dorp is na 'n plaas en rivier met dieselfde naam vernoem.

## Sien ook 
* Lys van dorpe in Suid-Afrika

## Verwysings 
## Eksterne skakels 
* Rooiels op Wikivoyage se webtuiste
Newcastle Plaaslike Munisipaliteit

Die **Newcastle Plaaslike Munisipaliteit** is een van die Plaaslike Munisipaliteite in die Amajuba-distriksmunisipaliteit in KwaZulu-Natal, Suid-Afrika.

## Setels
EMadlangeni Plaaslike Munisipaliteit

Die **eMadlangeni Plaaslike Munisipaliteit** (voorheen bekend as **Utrecht Plaaslike Munisipaliteit**) is een van die plaaslike munisipaliteite in die Amajuba-distriksmunisipaliteit in KwaZulu-Natal, Suid-Afrika.
Woudrichem

**Woudrichem** (Brabants: *Woerkem* of *Woerkum*) is 'n stad en voormalige munisipaliteit in die Nederlandse provinsie Noord-Brabant, wat aan die provinsies Gelderland en Zuid-Holland grens. Die voormalige munisipale gebied het sowat 14&nbsp;000 inwoners (2012) en 'n oppervlakte van 52&nbsp;km². Die stad Woudrichem (met die plek Oudendijk) het sowat 4&nbsp;500 inwoners (2011).

Die voormalige munisipaliteit lê in die noordooste van die streek van die Land van Heusden en Altena. Verder lê die voormalige munisipaliteit suid van die Boven-Merwede-rivier (die stad Gorinchem lê aan die noordoewer) en wes van die Afgedamde Maas-rivier (die bekende *Slot Loevestein* lê aan die regteroewer).

Woudrichem het in 1356 stadsregte gekry.

Op 1 Januarie 2019 is Woudrichem opgegaan in die nuwe munisipaliteit Altena.

## Plekke 
Plekke in die voormalige munisipale gebied van Woudrichem:
Almkerk, Andel, Bronkhorst, Duizend Morgen, Eng, Giessen, Oudendijk, Rijswijk, Stenenheul, Uitwijk, Uppel, Waardhuizen, Woudrichem (stad) en Zandwijk.

## Eksterne skakels 
*  Die amptelike webwerf van die voormalige munisipaliteit
Nongoma Plaaslike Munisipaliteit

Die **Nongoma Plaaslike Munisipaliteit** is een van die plaaslike munisipaliteite in die Zululand-distriksmunisipaliteit in KwaZulu-Natal, Suid-Afrika.

## Nedersettings 
Nedersettings in die munisipaliteit:
* Nongoma
* Thokazi
Stompneusbaai

**Stompneusbaai** is 'n vissersdorp aan die Atlantiese Oseaan, Wes-Kaap, Suid-Afrika. Dit is net noordwes van St. Helenabaai. Daar is visverwerkingsfabrieke in en om Stompneusbaai.

## Sien ook 
* Lys van dorpe in Suid-Afrika

## Bron 
*  Op Pad in Suid-Afrika. B.P.J. Erasmus 1995.
Stanford

[duimnael|links|180px|Die kerkgebou van die [NG gemeente Stanford is deur Wynand Louw ontwerp.]]

**Stanford** is 'n klein dorpie in die Wes-Kaap, Suid-Afrika. Die dorpie is reeds op 1865 op die plaas Kleinrivier uitgelê. Die plaas het behoort aan kaptein (later Sir) Robert Stanford. 

Die R43-provinsiale pad gaan deur Stanford en die buurdorpe is Gansbaai en Hermanus.

Stanford spog ook met 'n mikrobrouery waar vyf soorte bier gebrou word.

Die Salmonsdam-natuurreservaat is naby Stanford. Die natuurreservaat is genoem na kapt. Salmond van die HMS Birkenhead. 

Die plaaslike, eklektiese NG kerkgebou is ontwerp deur die argitek Wynand Louw.

## Wapen 
Stanford se munisipale raad het in 1989 'n wapen by die  Buro vir Heraldiek geregistreer: ''In swart, drie silwer klimmende leeus, rooi genael en getong; op 'n silwer skildhoof 'n aronskelk en 'n protea met skuinsgekruiste stingels, alles  van natuurlike kleur''. Die helmteken was 'n bokkop, en die wapenspreuk "Deus adjuvat nos".

## Sien ook 
* Lys van dorpe in Suid-Afrika

## Bronne 
* Op Pad in Suid-Afrika. B.P.J. Erasmus. 1995 
* Padlangs deur Suid-Afrika. 2010. 

## Verwysings 
## Eksterne skakels 
* Inligting oor Stanford Village
* Stanford op Xplorio
* geskiedenis van Stanford
Muizenberg

**Muizenberg** is 'n dorp in die Wes-Kaap, Suid-Afrika en is geleë aan die noordweste van Valsbaai. Muizenberg spog met geboue in die Victoriaanse en Edwardiaanse styl, waaronder Muizenbergstasie, asook een van die beste strande vir swem en branderplankry. Die wit strand met sagte branders is as 'n blouvlagstrand gesertifiseer.

## Geskiedenis 
duimnael|links|Muizenberg se sinagoge.
Die dorp is glo vernoem na Wynand Willem Muijs wat in 1743 die bevel oor 'n klein buitepos hier gevoer het. Die dorp was op 'n tyd die ligging van een van die beroemdste halfweghuise in die Kaapse geskiedenis, "Farmer Peck's Inn", wat in 1825 gebou is op die pad wat Muizenberg met Simonstad verbind.
duimnael|links|Muizenbergstasie

Die Slag van Muizenberg was 'n klein, maar beslissende militêre aksie wat in Junie 1795 begin en drie maande later met die eerste Britse besetting van die Kaap geëindig het. Dit was, behalwe vir 'n kort onderbreking tussen 1804 en 1806, die beginpunt van Britse bewind aan die Kaap en later ook in groot dele van Suider-Afrika. Oorblyfsels van 'n verdedigingsfort, wat deur die Nederlanders in 1795 teen 'n heuwel aan die Valsbaaikant opgerig en vanaf 1796 deur Britse magte uitgebrei is, kan steeds besigtig word.

Nog 'n historiese besienswaardigheid is ''Rhodes' Cottage'', 'n huisie op Muizenbergstrand wat in 1899 deur die Britse staats- en sakeman en premier van die Kaapkolonie (1890-1896), Cecil John Rhodes, as vakansiehuis gekoop is. Dit was Rhodes se aftreeplek waar hy in 1902 oorlede is. Die huisie is tans 'n museum wat aan Rhodes se lewe gewy is.

Muizenberg was een van die Britse digter Rudyard Kipling se gunstelingplekke. Een van sy gedigte is aan die stranddorp gewy. Nog bekende persoonlikhede wat vakansiehuise in Muizenberg gekoop of laat bou het, sluit Transvaalse mynboumagnate soos Sammy Marks, sir Abe Bailey, die gesin van I.W. Schlesinger en die Oppenheimers in, die skryfster Olive Schreiner en die argitek sir Herbert Baker wat van die vakansiehuise in Muizenberg ontwerp het.

Vanaf die 1920's en 1930's het sowat 600 Joodse immigrantegesinne uit Oos-Europa hulle in die dorp gevestig wat 'n belangrike rol by die ontwikkeling van plaaslike nywerhede, hotelle en skole gespeel het. In 1924 het Muizenberg se sinagoge sy deure geopen.

[links|duimnael|*White as sand of MuizenbergSpun before the gale...* – [Rudyard Kipling.]]

## Sien ook 
* Lys van dorpe in Suid-Afrika

## Bron 
* Burman, Jose: The False Bay Story. Kaapstad: Human & Rousseau,1977. 
* Op Pad in Suid-Afrika. B.P.J. Erasmus. 1995. 
* Tredgold, Arderne: Bay between the mountains. Kaapstad: Human & Rousseau, 1995. 

## Verwysings
Louisvale

**Louisvale** is 'n landelike nedersetting op die R359-streeksroete aan die suidelike oewer van die Oranjerivier in die Noord-Kaap, Suid-Afrika. Die dorp is naby Upington en is in die hart van die rosyn- en sultanabedryf.

## Sien ook 
* NG gemeente Louisvale
* Lys van dorpe in Suid-Afrika

## Verwysings
HMS Birkenhead

duimnael|regs|250px|*Wrak van die Birkenhead* deur Thomas M Hemy
duimnael|regs|250px|Sover bekend die enigste foto van die skip.
duimnael|regs|250px|Gedenkplaat wat die sink van die *Birkenhead* gedenk.
[duimnael|regs|250px|Die [Danger Point-vuurtoring naby Gansbaai.]]

Die '*HMS *Birkenhead''''' was 'n Britse troepeskip wat op 26 Februarie 1852 by *Danger Point* naby Gansbaai in Suid-Afrika met die verlies van baie lewens vergaan het. Die skip het bekendheid verwerf vir die tradisie van "*vroue en kinders eerste*".

## Statistiek van die HMS *Birkenhead* 
Die skip was 'n troepedraer van 1&nbsp;900&nbsp;ton en een van die eerste Britse skepe wat met 'n staalromp toegerus was. Die skip was ook 'n wielstoomboot wat seile gedra het.

## Agtergrond 
Die skip het op 25 Februarie 1852 uit Simonstad vertrek met 476 Britse soldate, 7 vroue, 13 kinders en 'n aantal perde aan boord. Die bestemming was die Oos-Kaap waar die soldate by die garnisoene daar sou aansluit aangesien die Agtste Grensoorlog gewoed het. Die kaptein van die skip was Robert Salmond.

## Die ramp 
Die skip het 'n blinde rots ongeveer 1&nbsp;km van Danger Point getref en die metaalromp het oopgeskeur. Ongeveer 100 soldate het verdrink terwyl hulle geslaap het in hulle banke op die onderste dek. Die oorblywende soldate is op die dek bymekaar geroep. In 'n desperate poging om die skip te red het kaptein Salmond beveel dat die masjien in trurat gegooi word. Dit was 'n noodlottige besluit omrede die metaalromp van die skip nog verder oopgeruk is.

Van die agt reddingsbote kon slegs drie te water gelaat word. Die vroue en kinders is in die bote gehelp met soveel mans as wat die bote kon vat. Toe is die bevel "*Elke man vir homself. Almal wat kan swem, spring oorboord en swem na die bote*" gegee. Die bevelvoerder van die troepe, lt-kol Alexander Seton, het sy swaard getrek en die manskappe beveel om nie oorboord te spring nie omdat hulle dan die reddingsbote sou verswelg. Die bote het op daardie stadium gesukkel om van die HMS *Birkenhead* af weg te kom.
Die manskappe het die bevel gehoorsaam, selfs toe die skip in twee gebreek en die hoofmas en skoorsteen op die dek geval het.

Binne 20 minute het die skip gesink. Een reddingsboot het die kus by Hawston bereik. Die ander twee reddingsbote is opgepik deur 'n skoener wat onmiddellik na die ramp vertrek het. So is nog 50 man gered. Die skoener het uiteindelik Simonstad met 166 oorlewendes bereik. Nog 68 man en 8 perde het dit op eie stoom na die kus gemaak. Die res is nooit weer gesien nie, onder andere lt-kol. Seton en kaptein Salmond.

## Goud aan boord die HMS *Birkenhead* 
Verskeie pogings is aangewend om goud ter waarde van £300 000 wat na bewering aan boord was te herwin. Niemand het egter ooit enige vondse gerapporteer nie.

## Salmonsdam-natuurreservaat 
Die Salmonsdam-natuurreservaat naby Stanford is na kaptein Salmond vernoem.

## Sien ook 
* Grootste rampe in Suid-Afrika

## Bibliografie
*Chesler, Muriel: The wreck of the "Birkenhead". In: Lantern. Tydskrif vir Kennis en Kultuur. Jaargang 16, nr. 2, Desember 1966

## Verwysings
Hawston

**Hawston** is 'n vakansiedorpie aan die Atlantiese Oseaan in die Wes-Kaap, Suid-Afrika. Die dorpie is genoem na C.R. Haw, eertydse siviele kommissaris van die Caledondistrik. 

Daar is 'n lanseerhelling vir vissersbote aan die suidekant van die baai. Die groter dorp Hermanus is naby Hawston. Die strand is as 'n blouvlagstrand gesertifiseer.

## Sien ook 
* Lys van dorpe in Suid-Afrika

## Bron 
* Op Pad in Suid-Afrika. B.P.J. Erasmus. 1995.
Ulco

**Ulco** is 'n myndorp op die R31 hoofpad net 16&nbsp;km  van Delportshoop in die Noord-Kaap, Suid-Afrika. By Ulco is 'n oopgroefkalkmyn en sementfabriek van Union Lime.

## Sien ook 
* Lys van dorpe in Suid-Afrika

## Verwysings 
*

## Verwysings
Ritchie

**Ritchie** is 'n klein dorpie in die Noord-Kaap, Suid-Afrika. Die dorpie is net wes van die Modderrivier en is die eerste dorpie wat deur die Britte tydens die Tweede Vryheidsoorlog in die Slag van die Twee Riviere verower is. Die volgende geveg het by Koedoesberg, sowat 15&nbsp;km wes van Ritchie plaasgevind. Ritchie en die dorpie Modderrivier is die middelpunt van die uitgebreide besproeiingsnedersetting wat deur kanale van die Rietrivier gevoed word. Die N12 nasionale pad gaan naby Ritchie verby. Ritchie is 40&nbsp;km suid van Kimberley geleë.

## Sien ook 
* Lys van dorpe in Suid-Afrika

## Bronne 
* 

## Verwysings
Tokai

**Tokai** is 'n groot woonbuurt en voorstad van Kaapstad in Suid-Afrika. Dit is geleë teen die hange van die Constantiaberg, (deel van die Tafelberg-bergreeks) en is aangrensend tot Steenberg en Kirstenbosch aan die suidekant, Bergvliet aan die oostekant, Constantia aan die noordekant en die SAFCOL-denneplantasie teen die berghange aan die westekant.

## Geskiedenis 
Tokai is vernoem na Tokaj, 'n heuwelreeks in Hongarye. Oorspronklik het die gebied uit wynplase en kleinhoewes bestaan. Party van die oorspronklike Kaaps-Hollandse huise bestaan nog steeds. Die woonbuurt het in die laat 1940's ontstaan spesifiek vir behuising aan Suid-Afrikaanse soldate wat vanaf die Tweede Wêreldoorlog teruggekeer het.

## Omliggende area en natuurskoon 
Die Pollsmoor-gevangenis, waar Nelson Mandela en ander politieke gevangenis deur die Apartheid-regering aangehou is, is in Tokai. Mnr. Mandela was vir vier jaar hier aangehou (1984 tot 1988), na sy oordrag vanaf Robbeneiland, voor hy na die Victor Verster-gevangenis verskuif is tot sy vrylating op 11 Februarie 1990.

Sommige van Tokai se strate is met rooi bakstene geplavei. Stroompies vloei deur Tokai en die denneplantasies, wat sogenoemde "groen some" vorm. Dit verskaf 'n rustige habitat vir voëls, paddas en insekte; ontspanningsareas vir wandel, fietsry en stap met honde is ook uitgelê.

## Verwysings
Tswaing Plaaslike Munisipaliteit

Die **Tswaing Plaaslike Munisipaliteit** is een van die plaaslike munisipaliteite in die Ngaka Modiri Molema-distriksmunisipaliteit in Noordwes, Suid-Afrika.

## Nedersettings 
Nedersettings in die munisipaliteit:
* Barberspan
* Delareyville (setel)
* Sannieshof 
* Ottosdal
Delportshoop

**Delportshoop** is 'n dorp op die R31 hoofpad sowat 30&nbsp;km van Barkly-Wes in die Noord-Kaap, Suid-Afrika. Die dorp het in die 1870's as 'n delwerskamp ontstaan en spoeldiamante word nog steeds in die gebied herwin. Delportshoop is by die Vaalrivier en baie naby die samevloeiing van die Vaal - en die Hartsriviere. 

## Vaal-Gamogara-waterprojek 
Naby Delportshoop is die beheersentrum van die Vaal-Gamogara-waterprojek. Die projek lewer sowat 64 000m3 water per dag aan die diamant-, mangaan-, ystererts- en ander myne in die Postmasburg, Sishen, Kathu en Hotazel omgewing. Dit word gedoen deur 'n netwerk van 300&nbsp;km pype, reservoirs en suiweringswerke.

## Vaalbos Nasionale Park (gesluit) 
Die gewese Vaalbos Nasionale Park was naby Delportshoop. Die reservaat se wild is grootliks deur SANParke verskuif na die nuwe Mokala Nasionale Park in 2008, waarna Vaalbos gesluit is. Die oorheersende plantegroei is vaalbos of kanferbos en daar kom ook kameeldoringbome voor. Springbokke en rooihartbeeste is inheems aan die gebied.

## Sien ook 
* Gereformeerde kerk Delportshoop
* Lys van dorpe in Suid-Afrika

## Bronne 
*
Karoo Hoogland Plaaslike Munisipaliteit

Die **Karoo Hoogland Plaaslike Munisipaliteit** (voorheen bekend as die *Frasuwil Plaaslike Munisipaliteit*) is een van die plaaslike munisipaliteite in die Namakwa-distriksmunisipaliteit in die Noord-Kaap, Suid-Afrika. Dit bestaan uit die dorpe Williston, waar die raad gesetel is, Fraserburg en Sutherland.

Die raad word sedert die verkiesing op 18 Mei 2011 deur 'n koalisie tussen Cope en die Demokratiese Alliansie beheer. Jan Julies is toe verkies tot die eerste Cope-burgemeester van die munisipaliteit. In die munisipale verkiesing op 3 Augustus 2016 het die ANC een wins op Cope behaal en die DA weer twee setels verower. Dit het aan die ANC 'n volstrekte meerderheid van vier uit die sewe setels besorg, vergeleke met die DA se twee en Cope se een.

## Dorpe 
* Fraserburg 
* Sutherland
* Williston (setel)

## Setels 
## Verwysings
Willie Joubert

**Willie Joubert** is 'n Afrikaanse sanger wat bekend is vir sy geestelike musiek. Tydens die 2011 Sama-toekennings is hy bekroon vir die beste Afrikaanse gospelalbum.

Willie was getroud met Natasha Joubert, 'n sangeres in eie reg.

## Diskografie 
* *God van wonders*
* ''Dis 'n nuwe dag*
* *Hold on to your faith*
* *There is a river''

## Sien ook 
* Lys van Suid-Afrikaanse musikale kunstenaars

## Eksterne skakels 
* Willie Joubert se amptelike webtuiste
Mkhondo Plaaslike Munisipaliteit

Die **Mkhondo Plaaslike Munisipaliteit** is een van die plaaslike munisipaliteite in die Gert Sibande-distriksmunisipaliteit in Mpumalanga, Suid-Afrika.

## Nedersettings 
Nedersettings in die munisipaliteit:
* Amsterdam
* Piet Retief (setel)
Vera-Marie

**Vera-Marie Willemse** is 'n Suid-Afrikaanse klassieke operasangeres. Haar eerste album, *Stardust* is in 2011 deur Markon-rekords uitgereik. Sy is deur die operasangeres Mimi Coertse ontdek.

## Diskografie 
* Stardust, 2011 Markon-rekords

## Sien ook 
* Lys van Suid-Afrikaanse musikale kunstenaars

## Eksterne skakels 
*  
*
Lys van Nasionale Simbole van Suid-Afrika

Suid-Afrika het vyf natuurlike nasionale simbole, naamlik die volgende plant- en diersoorte:

Protea cynaroides 3.jpg|Nasionale blom: Koningsprotea (*Protea cynaroides*)
Podocarpus latifolius - Cape Town - 2.JPG|Nasionale boom: Opregte geelhoutboom (*Podocarpus latifolius*)
Springbok etosha.jpg|Nasionale dier: Springbok (*Antidorcas marsupialis*)
Dichistius capensis.JPG|Nasionale vis: Galjoen (*Dichistius capensis*)
Blue_Crane.jpg|Nasionale voël: Bloukraanvoël (*Anthropoides paradisia*)

## Verwysings
Klimroete

duimnael|links|250px|'n Klimmer besig om 'n rots te bestyg.
[duimnael|regs|250px|Die suidelike en noordelike klimroetes teen [Everest soos vanuit die Internasionale Ruimtestasie gesien.]]

'n **Klimroete** is die pad wat 'n klimmer volg om by die boonste punt van 'n berg, rots of ys-muur uit te kom.

Verskillende roetes se moeilikheidsgraad kan drasties wissel. Sodra 'n sekere punt bereik is, kan dit moeilik wees om te stop of terug te keer. Die keuse van watter roete om te volg is dus van kardinale belang. Waar beskikbaar kan gidse ingespan word om met die beplanning van die roete te help.

## Verwysings 
* George Meyers and Don Reid, *Yosemite Climbs* (Chockstone Press, 1988)
Topografiese spits

[duimnael|300px|regs|Die spits van [Damavand in Iran in die winter]]

In topografie is 'n **spits** die punt op 'n oppervlak wat hoër is as al die punte wat direk langsaan lê. Wiskundig is 'n spits die lokale maksimum in elevasie (hoogte).

In algemene spreektaal verwys 'n spits gewoonlik na 'n bergspits. Everest, as voorbeeld, is die hoogste bergspits ter wêreld met 'n hoogte van 8&nbsp;848 meter.

## Sien ook 
* Hoogte
* Berg
Eerste bestyging

duimnael|regs|300px|'n Bergklimmer durf 'n rots aan.

In bergklim is die **eerste bestyging** die eerste keer wat bergklimmers die hoogste punt bereik het.

Die eerste bestyging is dikwels baie gevaarlik omdat die roete nog onbekend is. Vir die rede word die eerste klim noukeurig beplan en gedokumenteer. Die inligting word aangeteken as deel van die berg se geskiedenis en weergegee as inligting oor die berg gepubliseer word.

## Eksterne skakels 
* Alpinist Magazine  Peter Mortimer se *eerste bestyging*. Uitgawe 17.
Matroosberg

Die **Matroosberg** is die hoogste piek in die Hexrivierberge in die Wes-Kaap, Suid-Afrika. Die piek is in die Matroosberg-privaatnatuurreservaat. Dit behoort tot die Kaapse Plooigordel en het 'n hoogte van 2247m bo seespieël. Die berg is in die Witzenberg Plaaslike Munisipaliteit in die Wes-Kaap geleë.

Die berg het sy naam gekry omdat daar gesê word dat 'n rotsformasie onder die kruin soos 'n matroos langs 'n skip lyk as dit vanuit die suide gesien word. 

Matroosberg is ongeveer 35 km oos van Ceres aan die oostekant van die Ceresvallei geleë. Die naaste dorp is De Doorns in die suide, sowat elf kilometer daarvandaan. Die private Matroosberg Natuurreservaat word op die Erfdeel-plaas bedryf. Van daar af is dit bereikbaar na die kruin met vierwielaandrywing. In die winter is die berg dikwels met sneeu bedek. Daar is 'n klein ski-area op die noordhelling, wat die setel van die Suid-Afrikaanse Skivereniging is.

Die langste van die vier Hexriviertonnels op die Kaapstad-Johannesburg-spoorlyn loop onder Matroosberg deur. Matroosbergstasie is op die voormalige roete oor die Hexrivierpas geleë en word vandag nog as die einde van spesiale reise gebruik.

## Sien ook 
* Lys van Bergpieke in Suid-Afrika
* Spookplekke in Suid-Afrika

## Verwysings